  Oráculo que recibió en visión el profeta Habacuc.  ¿Hasta cuándo, Señor, pediré auxilio, sin que tú escuches? ¿Hasta cuándo te gritaré: «¡No hay más que violencia!» sin que tú me salves?  ¿Por qué me haces sentir la maldad, mientras tú contemplas impasible la opresión? Ante mí no hay más que rapiña, violencia, pleitos y contiendas.  La ley no se aplica, no se hace justicia; el malvado acorrala al justo; la justicia está pervertida.  Miren lo que ha sucedido a las naciones, contémplenlo, asómbrense, quédense sin palabra. Pues yo voy a hacer en sus días una obra que nadie creerá cuando alguien la cuente.  Pongo en pie de guerra a los caldeos, ese pueblo feroz e incontenible, que recorre toda la tierra, para adueñarse de países ajenos.  Es terrible y temible; no reconoce más ley ni más grandeza que las suyas;  sus caballos son más veloces que leopardos, más feroces que lobos nocturnos; sus jinetes vienen de lejos al galope, vuelan como águila que se lanza a devorar.  Todos llegan dispuestos a matar; el rostro ardiente como el viento del desierto, amontonan prisioneros como arena.  Es un pueblo que se ríe de los reyes y se burla de los príncipes. Las plazas fuertes son cosa de juego para él: construye terraplenes de asalto y se apodera de ellas.  Entonces renueva su ardor y sigue adelante. No tiene más dios que su fuerza.  ¿No eres tú, Señor, desde antiguo mi Dios, mi santo? ¡No moriremos! Tú has puesto a ese pueblo, Señor, para que se respete el derecho, lo has establecido, oh Roca, como advertencia.  Tú que tienes los ojos demasiado puros para mirar el mal, y la opresión te resulta insoportable. ¿Cómo puedes contemplar en silencio a los traidores, soportar al malvado que devora a quien es mejor que él?  Tratas a los hombres como a peces del mar, como a reptiles que no tienen dueño.  El opresor los atrapa con el anzuelo, los arrastra en su red, los recoge con su malla, se alegra y se regocija.  Por eso rinde culto a sus artes de pesca, porque, gracias a ellas, su pesca es abundante y sabrosa su comida.  ¿Seguirá utilizando sus redes, asesinando sin piedad a los pueblos?
  Kaymi Señor Diospa huk rikhuriypi profeta Habacucman rikuchisqan.  Señor Diosnilláy, ¿hayk'aqkamataq waqyakamusqayki, manataq uyariwankichu? ¿Hayk'aqkamataq: ¡Sarunchashawankun! nispa qaparimusqayki, manataq qespichiwankichu?  ¿Imanaqtintaq mana chaninkaqta rikuchiwanki? ¿Imanaqtintaq ñak'arichiytaqa ch'inlla qhawanki? Runa ch'utiqllatan runa maqaqllatan rikushani, quejanakushankun churanakushankun.  Kamachikuy simiqa waqllichisqan kapun, manan cheqaq chaninchaypas kanñachu, arí, millay runan chanin runata mat'iykun, chaymi chanin-kayta q'ewispa juzganku.  Señor Diosmi nin: Suyukunata qhawariychis, chaykunata qhawarispan musphankichispuni. Musphay ruwanatan kay p'unchaykunapi ruwasaq, piña chayta willasuqtiykichispas manan creewaqchischu.  Caldea runakunatan atiyniyoqta sayarichimusaq, paykunaqa mana khuyapayakuqmi, hawan-ukhunta ruwaqmi kanku, hallp'a pachantinmanmi mast'arikunku wak runakunaq hallp'anta qechunankupaq.  Paykunaqa manchakuy millay runakunan kanku, manan ima kamachisqa simitapas kasunkuchu, aswanpas anchaykachaspan munayllankuta ruwanku.  Caballonkuqa leopardokunamantapas aswan phawaqmi, tuta hap'iq lobokunamantapas aswan k'uchin, caballopi soldadokunapas wayra hinan phawanku, karu llaqtakunamantan phawamunku, mikhunaman phawaykuq anka hinan p'aktiykukunku.  Llapallankun maqashaspalla atipanankupaq chayanku, ch'inneqmanta ruphashaq wayra hinan askhallaña chayarparinku, aqota hinan presokunata huñurqonku.  Reykunatan pisicharparinku, kamachikuqkunatapas asipayankun, pukarakunata qhawarispapas asikunkun, hallp'a seqanakunatan ruwarqonku, hinaspan pukarakunata munaychakunku.  Chaymantataq sinchi wayra hina pasapunku, kallpankun diosninkuqa, chaypin iñinku, chay ruwasqankuwantaq huchallikunku, nispa.  Señor Diosnilláy, qanqa wiñay-wiñaymantan kanki. Diosnilláy, qanqa Ch'uya Diosmi kanki, chaymi mana wañusaqkuchu. Señor Diosnilláy, juzganankupaqmi Babilonia runakunataqa churarqanki. Qanmi pakakunay Qaqa kanki, muchuchinankupaqmi paykunataqa churarqanki.  Sinchi ch'uyan kanki, chaymi millaykaqtaqa mana hinallatachu qhawanki, mana chaninkaqtapas manan rikuyta atinkichu. Chayri, ¿imanaqtintaq runa hap'iykachiqkunataqa ch'inlla qhawanki? ¿Imanaqtintaq mana ima ninkipaschu, paymanta aswan chanin runata mana chanin runa wañuchiqtin?  Qanqa qochapi challwakunata hinallan runakunata rikunki, mana piniyoq suchuq animalkunata hinallan runakunata qhawanki.  Babilonia runakunaqa llapallantan anzuelowan hina aysanku, llikawan challwaq hinan hap'inku, huñuykusqata rikuspataq kusikunku q'ochukunku.  Hinaspan llikankuta yupaychaspa sacrificiota haywanku, inciensowanmi llikankuta q'apachinku, ahinapin askha kaqniyoq kanku, sumaq mikhunatan mikhunkupas.  ¿Chay hinatachu runakunataqa hap'ishallanqaku? ¿Chay hinatachu suyukunataqa mana khuyapayaykuspa thunishallanqaku?